U Poreču, 27.7.2020.

**- PRIOPĆENJE ZA MEDIJE**

***U srijedu koncert***

***Svjetski jazz orkestar glazbenih mladeži***

***JM JAZZ WORLD ORCHESTRA***

U srijedu 29.7.2020. godine u 20,30 sati u starogradskoj jezgri ispred Istarske sabornice održati će se koncert ***Jeunesses Musicales Jazz World Orchestra*** (Svjetski jazz orkestar glazbenih mladeži). Ponajbolji mladi jazz glazbenici iz cijelog svijeta izvesti će program pod vodstvom renomiranog američkog trombonista **Luisa Bonille**.

Ovaj orkestar projekt je Međunarodne glazbene mladeži kojeg čine 18 vrhunskih glazbenika iz 14 zemalja s 5 kontinenta. Orkestar djeluje već 6 godina, a nastupio je na brojnim festivalima poput Gaume jazz festivala i Brussell jazz festivala u Belgiji, North Sea Jazz festivala u Nizozemskoj, Montreux jazz festivala u Švicarskoj, ATO jazz festivala u Bugarskoj, Liburnija jazz festivala u Hrvatskoj, ZG KUL na Tomislavcu.

Orkestar je nastupao sa renomiranim glazbenicima kao sto su Renne Maning, Jim Rotondy, Gonzalom Rubalcaba, KarlHeinz Miklinom, Johnom Rilleym, Hectorom Martignonom i Andy Mc Kee -em.

Svake godine orkestar vode dobro znani svjetski glazbenici, a umjetnički voditelj ovog ansambla jest američki trombonist, skladatelj i pedagog Luis Bonilla. Porijeklom iz Kostarike, Bonilla je odrastao u Kaliforniji, te se školovao i specijalizirao za izvedbu velikog dijapazona glazbenih žanrova. Valja istaknuti da je svirao s velikanima kao što su McCoy Tyner, Dizzy Gillespie, Lester Bowie, Tom Harrell, Freddie Hubbard, Astrud Gilberto, Willie Colon, Toshiko Akiyoshi i mnogi drugi. Raznolikost žanrova koje izvodi, osim umijeća muziciranja, otkriva i njegovu sklonost ka istraživanju najkompleksnije i najzahtjevnije glazbe današnjice. Bonilla je član Vanguard Jazz Orchestra, svira i u sastavu Dave Douglas & Brass Ecstasy. Zadnje dvije godine nastupa na turnejama s Philom Collinsom. Bio je redovni predavač na Manhattan School of Music i New England Conservatory, a od ove godine redovni je profesor na Kunst Univerzitetu u Grazu - jazz odjel.



\*\*\*\*

**WEB:** <https://www.jmjazzworld.com/>

**FACEBOOK:** <https://www.facebook.com/JMJazzWorldOrchestra/>

TURISTIČKA ZAJEDNICA

GRADA POREČA